ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Ξεπέρασες τον εαυτό σου, Γκρέις.
Το τόφου με παρμεζάνα ήταν εντυπωσιακό.
-Ποιο είναι το μυστικό σου; -Κοτόπουλο.
Σας ευχαριστούμε για το υπέροχο φαγητό.
Αφού μας σώσατε από τα νύχια της ασφαλιστικής σας,
και λίγα κάναμε.
Δεν έχω τύψεις που θα φάω τις τελευταίες μπουκιές.
Ωχ, όχι, τα κρατούσα για τις γάτες αυτά.
-Δεν έχουμε γάτες. -Θα έχουμε αν τα αφήσω απ' έξω.
Να πάρω τον φορτιστή σου;
Το κινητό σου είναι φορτισμένο 87%.
Τι έχει ο δικός μου φορτιστής;
Τον ίδιο φορτιστή έχουμε.
Να τον πάρω μετά τον Σολ;
Εισερχόμενο!
Λοιπόν…
Δεν θέλω να φανώ αχάριστη,
αλλά δεν νομίζεις ότι πρέπει να πλύνεις το πυρέξ;
Αφού πάντα ξαναπλένεις τα πιάτα,
είπα να παρακάμψω αυτό το στάδιο.
Νόμιζα ότι οι γκέι είναι νοικοκύρηδες.
Όταν κάνεις το τραπέζι ως ευχαριστώ,
νομίζω ότι περιλαμβάνεται και το πλύσιμο.
Μα καθαρίσαμε. Αυτά είναι καινούρια φουρνιά.
Καλά. Θα το πλύνω.
Ευχαριστούμε.
Άσ' το να μουλιάσει.
ΕΝΑΝ ΜΗΝΑ ΑΡΓΟΤΕΡΑ
Το παλιοκάθαρμα.
Έβαλε κι άλλο πιάτο κάτω από το πυρέξ.
-Μη λυγίσεις. -Μια σταγονίτσα μόνο.
-Άσε με. -Όχι. Έτσι ξεκινάει.
Με μία σταγονίτσα.
Και μετά, άλλη μία σταγονίτσα.
Σταγόνα από δω, σταγόνα από κει, χύνω σταγόνες παντού.
Σαν χυδαίο παιδικό τραγουδάκι ακούστηκε.
Θεέ μου. Γκρέις, ψυχραιμία.
Αλλά γέρασες. Φαίνονται οι ρίζες σου.
Ναι, Φράνκι.
Αυτό συμβαίνει όταν σταματάς να βάφεις τα μαλλιά σου.
Στα χνάρια της Φράνκι Μπέργκστιν.
Η Γκρέις Χάνσον δεν είσαι;
Αυτό είναι το θέμα.
Έτσι είμαι πραγματικά.
Από πότε;
Από τότε που έπαψε το χρώμα των μαλλιών να μου υπαγορεύει την ηλικία μου.
Άρα, τέρμα και τα λίφτινγκ;
Θα δούμε.
Θεέ μου. Το κινητό μου έχει 4% μπαταρία.
Ο αναίσθητος βλάκας το έβγαλε από την πρίζα.
Για να δούμε αν θα πλύνει αυτό.
-Λοιπόν, πού θα πας; -Στο αγαπημένο μου μέρος.
Στη φυλακή.
Είσαι η μόνη που ξέρω που πάει στη φυλακή για να δραπετεύσει.
Μ' αρέσει.
Άλλαξε εντελώς τη σχέση μου με τον Νικ.
Χαίρεται που με βλέπει κι αν με εκνευρίσει,
φωνάζω "Φύλακα!" κι έρχονται και τον παίρνουν αμέσως.
Λες αυτό να έπιανε με τον Ρόμπερτ και τον Σολ;
Φύλακα!
Το ξέρω, μπαμπά.
Πολύ κρίμα.
Θα το ξανασυζητήσουμε σε 20 λεπτά που θα με ξαναπάρεις.
Με ποιον μιλάς;
Καλεί κάθε και 20 και κάθε παρά 20, να γκρινιάξει για τη μαμά μου.
Μετά τηλεφωνεί εκείνη κι όταν το κλείνουμε, ξαναπαίρνει αυτός.
Ξέρεις, η γιατρός λέει ότι το άγχος δεν βοηθάει στο έκζεμα.
-Σταμάτα να απαντάς στο τηλέφωνο. -Ξέρω, ναι.
Το βρήκα.
Θα τους πάμε για βαφλόμπαλα μπραντς.
Ορίστε;
Το βαφλόμπαλα μπραντς είναι μακρά παράδοση των Μπέργκστιν-Χάνσον
από τη δεκαετία του '90.
Καμιά άλλη οικογένεια δεν τρώει τόσα πολλά μπραντς.
Το βαφλόμπαλα μπραντς δεν είναι σαν τα άλλα.
Όλοι αναζωογονούνται με το σιρόπι, θυμούνται πόσο αγαπιούνται,
οι τσακωμοί ξεχνιούνται
και τέρμα τα τηλεφωνήματα στον Μπαντ.
Γεια, μαμά.
Το ξέρω, μαμά.
Πολύ κρίμα, μαμά.
Το τελευταίο σπίτι.
Αυτό ήταν.
Σαν το σπίτι από το Ψηλά στον ουρανό.
Με τη ρετρό πρασινωπή κουζίνα και τον ξύλινο φράχτη
και την κίτρινη εξώπορτα;
Το κίτρινο σημαίνει χαρά.
Έχει και δύο σχολεία στη γειτονιά.
Ξέρεις τι σημαίνει αυτό.
-Παιδεραστές. -Οικογένειες.
Έλα τώρα, Μπριάνα. Άκου, μ' αρέσει αυτό το σπίτι.
Τα απορρίπτεις όλα συνεχώς.
-Σοβαρά ψάχνουμε για σπίτι ή όχι; -Ναι.
Δεν θέλω να μείνω σ' ένα μέρος όπου υπάρχουν γείτονες
και πεζοδρόμια και ταχυδρόμοι και…
γείτονες.
Καταφύγιο θέλεις;
Ωραία δεν θα ήταν;
Όχι.
Μ' αρέσει να μιλάω με τον Φρεντ.
-Ποιος είναι ο Φρεντ; -Ο ταχυδρόμος μας.
-Με τη βερμούδα και το καπέλο σαφάρι; -Θεέ μου.
Δεν ξέρω πώς να σου το εξηγήσω,
αλλά όπου και να μετακομίσουμε, κάποιος θα φέρνει την αλληλογραφία.
Οπότε, μπορείς να ξαναπάς στο σπίτι μετά το μπραντς
και να το ξαναδείς;
-Καλά. -Σ' ευχαριστώ.
Αν πεις στον Φρεντ να βάλει παντελόνι.
Τι συμβαίνει; Τι τρέχει;
Πού είναι τα επεισόδια Ρέι Ντόνοβαν;
Δεν είχε χώρο κι έκανα ένα ξεκαθάρισμα.
Δεν είναι δική σου δουλειά. Ο Ρέι κάνει τα ξεκαθαρίσματα!
Και σταμάτα να τρως τα γλυκά μου.
Έχεις άπειρα κουτιά.
Αν θέλεις γλυκά, ντύσου μασκαράς κι έλα να με βρεις το Χαλογουίν.
Όχι, όχι! Σταμάτα το σκυλί!
Τι δυνατό αγόρι έχω εγώ;
Το συλλεκτικό παπούτσι μου!
Φράνκι, γύρισα από την ψειρού.
Αλτ!
Βάλε το δάχτυλό σου στον κώλο του. Θα ανοίξει το στόμα του!
Αυτό που με ανησυχεί είναι ότι θα ανοίξει κι άλλα.
Ρόμπερτ, τι κάνει το μπιχλιμπίδι σου από το θέατρο στη θέση του πλοίου μου;
Γκρέις, πρόκειται για ένα από τα πιο πολυπόθητα θεατρικά βραβεία.
-Ένα βαμμένο παπούτσι είναι. -Ζηλεύεις.
Εσύ τι έχεις κερδίσει;
Αυτό το σπίτι.
-Κάνε κάτι! -Θέλει μια λιχουδιά ο Καρλ;
-Ο Ρόμπερτ θέλει. -Δώσ' του το παπούτσι σου.
-Αυτό μας κάνει. -Είναι τα καλά μου παπούτσια.
Για όνομα του Θεού. Δώσ' του αυτό.
Γκρέις, όχι!
-Έκπληξη! -Πιάσε!
Όχι! Το βραβείο μου!
-Τι είναι αυτό; -Τι στο καλό;
Γύρνα πίσω!
Τι συμβαίνει, ρε παιδιά;
Τι κάνετε εσείς εδώ;
Φέραμε μπραντς!
Αφήστε το στην κουζίνα καθώς θα φεύγετε.
Μπαντ, ας ακούσουμε τη μαμά σου.
Την ακούω να γκρινιάζει όλη μέρα. Γι' αυτό ήρθαμε.
Οικογενειακή μέρα.
Αυτό με τον κώλο έπιασε!
Πειράζει να πλύνω το πυρέξ ή να κάνω ένα τηλεφώνημα;
Όχι, η μαμά μού είπε να μην το αγγίξει κανείς.
-Θα σου ρίξει ξόρκι. -Έχει τέτοια δύναμη.
Εμένα μ' έκανε σκρόφα.
Εγώ είμαι καινούριος, τι ακριβώς παίζει με το βαφλόμπαλα μπραντς;
Καλή ερώτηση.
-Σ' ευχαριστώ που σε νοιάζει. -Να μη σε νοιάζει.
Η παράδοση ξεκίνησε όταν ήμασταν παιδιά. Τρώγαμε βάφλες όλοι μαζί
και μετά παίζαμε μπάλα στην παραλία.
Αλλά μια μέρα η μαμά μου χτύπησε κατά λάθος τη μαμά τους
στο κεφάλι μ' ένα μπαστούνι.
-Σκέτη καταστροφή. -Καμία σχέση.
Το μπαστούνι ήταν ελαφρύ και το τουρμπάνι της μαμάς χοντρό.
Δεν θα παίξουμε σήμερα;
Δεν παίζουμε πια, Μπάρι.
Γιατί έφερα παπούτσια;
Το σημαντικό είναι ότι έφερες τον ενθουσιασμό σου.
Θα μας χρειαστεί.
Γιατί σήμερα είμαστε εδώ για να στηρίξουμε ο ένας τον άλλο.
Και για να τους ξεφορτωθώ εγώ όλους.
Έχω μπερδευτεί.
Γιατί τρώγατε μαζί μπραντς αφού η Γκρέις κι η Φράνκι ήταν τσακωμένες;
Οι μπαμπάδες ήθελαν να περνάμε μαζί μία Κυριακή τον μήνα.
Μετά τις βάφλες, ασχολούνταν με τα αεροπλανάκια τους.
Δεν το ήξερα αυτό.
-Είχες πάει ποτέ κι εσύ; -Όχι.
Βασικά, δεν είδα ποτέ ούτε ένα αεροπλανάκι.
Πηδιόντουσαν.
Όλα πρέπει να τα εξηγώ;
Βάφλες υπάρχουν;
Γεια.
-Γεια, μπαμπά. -Καλώς την.
Το νέο αγαπημένο μου κορίτσι.
Με έναν από τους γιους μου.
Τον αγαπημένο σου γιο.
Τον αγαπημένο μου λευκό γιο.
Γεια, Κογιότ.
Γεια, πρώην του Μπαντ.
Γεια, Ριάνα.
Μπράβο σου.
Τώρα συνεννοηθήκαμε.
Για πες μου, πήρατε το σπίτι;
-Ποιο σπίτι; -Δεν έχει σημασία. Το χάσαμε.
Ήταν τέλειο.
Ήταν ένα ωραίο σπιτάκι, μ' ένα πέτρινο μονοπατάκι κι έναν ξύλινο φράχτη.
-Συγγνώμη. -Φέρ' του χαρτομάντιλο.
Πριν πιάσει καμιά βάφλα.
Με τα χαρτομάντιλα καθάρισα το δάχτυλό μου. Θα δω αν έχουμε άλλα.
Λοιπόν, απογοήτευση, πολύ κρίμα για το σπίτι.
Αλλά ξέρεις τι λένε, όταν κλείνει μια πόρτα, ανοίγει μια άλλη κίτρινη.
Δεν είναι αυτό το ρητό.
Όχι, έχει δίκιο.
Κοιτάξτε.
Εδώ δες, είναι αξιολάτρευτο.
-Θα κάνετε προσφορά; -Μακάρι να κάναμε.
-Στον Μπάρι δεν αρέσει. -Τι; Γιατί;
-Σαν το σπίτι από το Ψηλά στον ουρανό. -Αυτό είπα κι εγώ.
Μέχρι και ξύλινο φράχτη έχει.
Ο Μπάρι μισεί τους φράχτες.
Τέλος πάντων.
Θα σας στείλω την αγγελία.
Μόνο μην πείτε τίποτα στο μπραντς.
Αν μιλήσω γι' αυτό, θα κλαίει κι άλλος παρέα με τον Κογιότ.
Χαίρομαι που μαζευτήκαμε όλοι.
Κρίμα που η Μάλορι δεν έκανε βιντεοκλήση από το Σαν Φρανσίσκο.
-Δεν ήξερα ότι έχουμε και τέτοια επιλογή. -Εδώ είμαστε.
Λοιπόν, το πρώτο μας βαφλόμπαλα μπραντς μετά το τελευταίο μας βαφλόμπαλα μπραντς.
Αγαπημένη ανάμνηση από βαφλόμπαλα μπραντς;
Αυτή είναι η αγαπημένη μου ως τώρα.
Ελάτε, για να ακούσω αναμνήσεις! Μην ντρέπεστε.
Μαμά;
Δεν μου 'ρχεται καμία.
-Μαμά, σε παρακαλώ. -Καλά.
Θυμάμαι που ο Ρόμπερτ είχε πνιγεί με ένα ακτινίδιο
κι η Γκρέις του έκανε λαβή Χάιμλιχ πετώντας τον σε μια καρέκλα.
Κι έσπασε το πλευρό μου.
Κι έσπασε η καρέκλα μου.
Κλασικό.
-Έχω κι εγώ κάτι αστείο. -Δεν έχεις.
Όχι, δεν έχεις.
Μα έχω.
Θυμάστε τότε που ένας γλάρος έβαλε στο μάτι τα φρύδια του μπαμπά;
Πλάκα είχε.
-Ορίστε, η Γκρέις γέλασε. -Η Γκρέις πάντα γελάει εις βάρος μου.
Κάποιος άλλος;
Καλά, εγώ πάλι.
Θυμάστε τότε που ο Κογιότ ήταν σούπερ μαστουρωμένος
κι έβαλε τα χέρια του στη ζύμη βάφλας;
Τότε που ο Κογιότ ήταν σούπερ μαστουρωμένος
και πήγε σε λάθος σπίτι κι έφαγε τις βάφλες τους;
Θυμάστε τότε που έσκασε μια φάλαινα
και ο Κογιότ γέμισε ολόκληρος με λίπος;
Δεν θυμάμαι τίποτα απ' αυτά.
Μάλλον επειδή ήσουν μαστουρωμένος.
-Τότε που η Γκρέις σκότωσε του Μπαντ… -Ρόμπερτ!
Το κέφι.
-Σε κάθε μπραντς δεν γινόταν αυτό; -Δεν χάνω ποτέ το κέφι μου.
-Πες, Άλισον. -Σκίζει στο κρεβάτι.
Πάρ' τα, Γκρέις.
Μισό λεπτό. Μπορούμε να επιστρέψουμε σ' αυτό που σκότωσε η μαμά;
-Σκοτώνουμε την ώρα μας. -Έπρεπε να ήσασταν παρόντες.
Δεν είναι δίκαιο. Το άρχισες.
Ναι, πες μας.
Έχει περάσει πολύς καιρός
και έχει παραγραφεί, εντάξει;
Θεέ μου.
Είμαι όλη αφτιά.
Έχουν περάσει 25 χρόνια.
Δεν ήταν τίποτα.
-Ένα ατυχές συμβάν. -Ατύχημα.
Μικρό ατύχημα.
Όλα ξεκίνησαν όταν φτάσαμε στο εξοχικό εκείνη τη μέρα
και η Γκρέις πάτησε τα κακάκια του κουνελιού του Μπαντ.
Σιγά το πράγμα.
Βρε βλαμμένο, σιχαμερό, βρομιάρικο σκατοκούνελο που χέζει παντού!
Ρόμπερτ!
Για όνομα του Θεού, Γκρέις.
Τι έκανες;
Σκότωσες το κουνέλι μου;
Του φώναξα λίγο.
-Λίγο. -Το σκότωσες με τις φωνές σου.
Γίνεται αυτό;
Δεν νομίζω.
-Ο μπαμπάς μου ζει ακόμα. -Όχι, ισχύει.
Έχασα ένα πουλί έτσι.
Μου λείπεις, Τσικ Τζάγκερ.
Είσαι δολοφόνος, Γκρέις.
-Φύλακα! -Κι εσύ έχεις λερωμένα τα χέρια σου.
Μου είπες ψέματα για το τι συνέβη.
Δεν βρίσκαμε το κουνέλι. Κάτι έπρεπε να σου πούμε.
Μπαντ, πρέπει επίσης να μάθεις ότι δεν είσαι βιολογικό τους παιδί.
Μου είπες ότι οι μαγικές μου ικανότητες εξαφάνισαν το κουνέλι.
Εγώ εξαφάνισα το κουνέλι.
Χωρίς πτώμα, δεν υπάρχει έγκλημα.
-Τι το έκανες το… -Πάλι καλά που έχει πλημμυρίδα.
Ψάχναμε όλη μέρα το καημένο το κουνελάκι. Κι εσύ μας βοηθούσες.
Έπρεπε να γίνει πιστευτό. Ηθοποιός είμαι.
Ναι, ίδια η Τζέσικα Τσαστέιν.
Κι εσύ καθόσουν και μας έβλεπες να λέμε ψέματα στον γιο μας.
Δεν φταίμε εμείς. Εσείς φταίτε.
Δεν σας είπαμε εμείς να πείτε στον γιο σας ότι είναι ταχυδακτυλουργός.
Έπρεπε να παρηγορηθεί μετά την απόρριψη από την ομάδα με τις μαζορέτες.
Ήμουν στη βάση της πυραμίδας.
Δεν το πιστεύω ότι δεν το ομολόγησες ποτέ μετά από τόσα χρόνια.
Προς υπεράσπισή μου, δεν το ήθελα.
Αυτό το οικογενειακό κλίμα λαχταρούσες;
Όταν επιστρέψαμε στο σπίτι εκείνη τη μέρα,
εσείς οι δυο δεν ήσασταν εδώ.
-Πώς έγινε αυτό; -Άσ' το, Σολ.
Δεν ήταν και η συγκάλυψη του αιώνα.
Τη συγκάλυψη του αιώνα χρειαζόμαστε τώρα.
Το βρήκα!
-Δώσε μου τα σκατά του κουνελιού. -Τι;
Τι κάνεις; Μόλις τα καθάρισα.
Για να φαίνεται σαν να έτρεχε να ξεφύγει.
Η καρδιά μου σ' ευχαριστεί
που αφήνεις παντού σκατά στο σπίτι μου,
αλλά το στόμα μου αρνείται.
Πρέπει να την κοπανήσουμε από δω πριν επιστρέψουν.
-Ναι. -Χωριζόμαστε, θα βρεθούμε στο Starbucks.
Για να συνεννοηθούμε.
-Πήγαμε με ένα αμάξι. -Πήγες με τα πόδια.
Μείνατε στο Starbucks μέχρι να σιγουρευτείτε ότι γυρίσαμε
στο σπίτι.
Και ήρθατε μετά από μας για να φανείτε αθώοι.
-Πανέξυπνο, έτσι; -Χειρότερο κι απ' το Γουότεργκεϊτ.
Το προσχεδιάσατε. Το οργανώσατε.
Κι ούτε καφέ δεν μας φέρατε.
Πρέπει να πω ότι έχω συγκλονιστεί.
-Πάντα έτσι είναι τα οικογενειακά μπραντς; -Απ' όσο ξέρω, ναι.
-Σταμάτα να ξύνεσαι. -Δεν μπορώ.
Έλεγα σε κάθε κορίτσι που γνώριζα μέχρι τα 25
ότι εξαφάνισα ένα κουνέλι.
Βασικά, ήσουν 33 όταν το είπες σ' εμένα.
Το ψέμα αυτό άλλαξε την πορεία της ζωής μου.
Πήγα στην κατασκήνωση μάγων
μόνο επειδή νόμιζα ότι είχα απίστευτο ταλέντο, αν και δεν το ήθελα.
Ήθελα να πάω στην κατασκήνωση για κωμικούς με τα κουλ παιδιά.
Έγινες όμως πετυχημένος δικηγόρος διαζυγίων.
Τέλεια. Τώρα προκαλώ κλάμα αντί για γέλιο.
Εμένα μου προκαλείς γέλιο.
Ο πολύ λιγότερο αστείος φίλος μου ο Τζον Μουλέινι
πήγε στην κατασκήνωση κωμικών και δείτε πού είναι σήμερα.
Συγγνώμη. Ήταν λάθος αυτό που κάναμε.
Δεν χωρούν δικαιολογίες.
Αλλά έχω μια δικαιολογία.
Με τον Ρόμπερτ είχαμε μόνο μία μέρα να απολαύσουμε το εξοχικό.
Γιατί είχατε μόνο μία μέρα;
Έπρεπε να φύγουμε για να κάνεις τη σπουδαία σου γιορτή Μαχάλα.
Και δεν θέλαμε να σου χαλάσουμε το Μαχάλα.
Ακόμα λάθος το προφέρω;
-Λίγο πιο παχύ το χι. -Μαχάλα.
Ναι.
Συγγνώμη. Τι είναι το Μαχάλα;
-Εβραϊκή γιορτή. -Εβραία είμαι, δεν το έχω ακούσει ποτέ.
Είναι μια λιγότερο γνωστή κινητή εβραϊκή γιορτή.
Ζήλευα τον Μπαντ και το Κογιότ. Συνέπιπτε με τις γυμναστικές επιδείξεις στο σχολείο.
Τύχαινε επίσης όταν κάναμε τις φορολογικές δηλώσεις.
Και μία φορά όταν μας έγινε έλεγχος.
Περίεργο, το Μαχάλα πάντα έπεφτε στα γενέθλιά μου.
Μόλις το γκούγκλαρα. Ένα μπαρ στο Πουέρτο Ρίκο βγαίνει μόνο.
Θεέ μου. Από το μυαλό σου το έβγαλες.
Επινόησες μια γιορτή για να μπορείς να μας αποφεύγεις επί χρόνια.
Όχι, εμείς δεν κάνουμε τέτοια.
Ξέρεις σε πόσους δικαστές και δικηγόρους έχω ευχηθεί "Καλό Μαχάλα";
Πάω να πλύνω το πυρέξ.
Κάτσε κάτω.
Περίμενε. Μου λέτε ότι το Μαχάλα δεν υπάρχει;
-Είναι η γιορτή του τσουρεκιού! -Ναι.
Προσευχόμασταν, ανάβαμε κεριά και τελειώναμε τη νηστεία με το τσουρέκι.
Καλά. Το βγάλαμε από το μυαλό μας.
-Όλες οι οικογένειες επινοούν γιορτές. -Καμιά οικογένεια δεν επινοεί γιορτές.
-Ναι, το κάνουν. -Όχι.
Θα τρελαθώ. Δεν έδωσα εξετάσεις για άδεια δικηγορίας επειδή συνέπεσαν με το Μαχάλα.
Μη λες ψέματα. Δεν ήσουν έτοιμος.
Γι' αυτό με έδιωξαν από το εβραϊκό σχολείο;
-Επειδή επέμενα ότι υπάρχει Μαχάλα; -Το εβραϊκό σχολείο, ναι.
Την τρίτη τάξη, όχι.
Για δες.
-Ενδιαφέρουσα τροπή πήραν τα πράγματα. -Όχι.
Το δικό μας δεν είναι τόσο κακό όσο το δικό σας.
Αχ, το πουλί μου!
Το δικό του φαίνεται πολύ χειρότερο.
-Είσαι καλά; -Σου φαίνεται καλά;
-Τον ενοχλεί το πέος του. -Αφήστε με εμένα. Καλή διασκέδαση.
Πάμε σπίτι. Σας χαιρετούμε.
Πρέπει να φύγω.
Δεν γινόταν να σε πονάει το πουλί σου να φύγω κι εγώ;
Έχω αιμορροΐδα. Να βγάλω ανακοίνωση;
Κοίτα. Έστειλε ο μεσίτης.
Θα δούμε το σπίτι με την κίτρινη πόρτα.
-Εκτός αν θες να μείνουμε. -Μπα.
Τους είπες για το σπίτι;
Τους είπα;
Άντρες, έτσι;
Είναι καλή στιγμή για να συζητήσουμε ποιος θα καθαρίσει;
Ξέρω ότι έχεις νεύρα, αλλά μόλις πέρασες με πορτοκαλί.
-Κι εσύ πέρασες από μια κίτρινη πόρτα. -Συγγνώμη.
Δεν έπρεπε να το κάνω κρυφά. Δεν μ' άρεσε το σπίτι.
Μου υποσχέθηκες ότι θα ξαναπάμε!
Ακόμα μπορούμε.
Ξέρω ότι όταν λες πως είσαι δεκτική,
εννοείς ότι δεν είσαι καθόλου.
Χαίρω πολύ, Μπριάνα.
Κοίτα.
Συγγνώμη. Αλλά είμαι πολύ δεμένη με το σπίτι μου.
Πάντα πίστευα ότι κάποια μέρα, Θεού θέλοντος, θα έβρισκαν το πτώμα μου εκεί.
Χαίρω πολύ, Μπάρι. Εμένα δεν μου αξίζει να με βρουν πεθαμένο σε δικό μου σπίτι;
Μα εμένα μ' αρέσουν τα μοντέρνα κι εσένα σ' αρέσουν όλα τα άσχημα.
Θα καταλήξουμε κάπου ανάμεσα σε όλα τα άσχημα και τα μοντέρνα.
Εντάξει. Θα συμβιβαστώ.
Καταλαβαίνεις πως αν συμβιβαστείς, θα πάρεις μόνο το 95% αυτού που θες;
Ναι.
Δεν με πειράζει αυτό.
Κοίτα.
Μπορείς να διαλέξεις εσύ την περιοχή κι εγώ το σπίτι.
Δίκαιο ακούγεται.
Σύμφωνοι.
Προφανώς, εξαρτάται από την περιοχή.
Προφανώς.
Πες στη γιατρό πόσο πονάω.
Το ξέρει. Σε άκουσε να ουρλιάζεις ότι το πουλί σου καίγεται.
Εντάξει. Ευχαριστούμε.
Καλά νέα. Βοήθησε η φωτογραφία. Το έχει ξαναδεί αυτό.
Και;
Κανονικά δεν κάνει να πει, γιατί πρέπει να πας να σε δει,
αλλά είναι σίγουρη ότι το έκζεμά σου πνίγει το πέος σου.
-Πού είναι τα καλά νέα; -Θεραπεύεται.
-Τι; Χρειάζομαι αντιβίωση; -Όχι απαραίτητα.
-Καταπραϋντική αλοιφή; -Όχι.
Τι πρέπει να γίνει;
Λέει ότι πρέπει να κάνεις περιτομή.
Θα πάρω και δεύτερη γνώμη.
Τι είδους άνθρωποι σκοτώνουν ένα κουνέλι και το πετούν στη θάλασσα;
Οι άνθρωποι με τους οποίους ζούμε και οι κουκουβάγιες.
Σιγά το πράγμα.
Σκοτώσαμε κατά λάθος ένα κουνέλι μία φορά.
Εκείνοι γιόρταζαν χρόνια μια ψευτογιορτή για να μας αποφεύγουν.
Μαχάλα.
Όπως το τσουρέκι;
Σαν να επινοείς χριστιανική γιορτή με την ονομασία "Χριστοτσούρεκα".
Οργάνωσαν μεθοδικά μια συγκάλυψη.
Σκότωσε ένα ζώο με τη φωνή της μόνο.
Θυμάσαι που ανέκαθεν έλεγες ότι είναι η Κρουέλα ντε Βιλ;
Να η απόδειξη.
Δεν θα έφτιαχνε και παλτό από το κουνέλι.
Πού το ξέρεις;
Δεν βρήκαμε ποτέ το πτώμα.
Δεν είναι ο σατανάς, Σολ.
Μην την κατηγορείς.
Ξεχνάς πόσο άσχημα σου έχει φερθεί;
Όχι.
Αλλά σκαρφίστηκα μια γιορτή κι είπα ψέματα στα παιδιά μου για να την αποφύγω.
Ένα σωρό πράγματα ήθελα να αποφύγω.
Μακάρι να είχα σκεφτεί το Μαχάλα.
Μισούσες πολύ τη Φράνκι. Απορώ που δεν το σκέφτηκες.
-Της φέρθηκα απαίσια. -Και σ' εμένα δεν φέρθηκες καλύτερα.
Εκείνη δεν το άξιζε.
Αν η Γκρέις ήξερε τι έκανα,
λες να είχαμε γίνει ποτέ φίλες;
Αν η Φράνκι ήξερε τι είχα κάνει,
λες να είχαμε γίνει ποτέ φίλες;
Δεν νομίζω ότι θα μπορούσε να σας σταματήσει κάτι…
…απ' το να γίνετε φίλες.
Πρέπει να πάω…
…να της ζητήσω συγγνώμη.
…να βάλω άλλο ένα μαρτίνι και να της ζητήσω συγγνώμη.
Ξέρω πόσο διψάς όταν μαστουρώνεις.
-Ευχαριστώ. -Παρακαλώ.
Λοιπόν, πρέπει να ρωτήσω.
Πώς μπόρεσες να μη μου πεις τίποτα τόσα χρόνια;
Σολ, έλεγα ψέματα στην Γκρέις για πολλά άλλα πράγματα
που ήταν πολύ χειρότερα, όπως για εμάς.
Θεώρησα ότι δεν έπρεπε να την προδώσω πάλι.
Κατάλαβα.
Κι εγώ έλεγα ψέματα για το Μαχάλα επειδή είχα τύψεις για εμάς τους δυο.
Είμαστε εντάξει;
Αν εξαιρέσεις πόσο έχει στεγνώσει το στόμα μου,
είμαστε εντάξει.
Να σου πω…
-Ξέρεις τι πρέπει να κάνουμε; -Τι;
Γκρέις.
Ζητώ συγγνώμη.
Κι εγώ.
Αυτό που συνέβη με το κουνέλι του Μπαντ δεν πρόκειται να επαναληφθεί.
Δεν έχω την οργή που σκοτώνει κουνέλια
και ξεσπάει σε όλους τώρα πια,
χάρη σ' εσένα.
Μ' έχεις κάνει καλύτερο, πιο ευχάριστο άνθρωπο.
Υπερβάλλεις λίγο.
Θέλω να ξέρεις ότι ποτέ δεν θα σκαρφιζόμουν μια γιορτή
για να σε αποφύγω τώρα πια.
Θα σκαρφιζόμουν για να είμαι μαζί σου.
Έλα εδώ.
Γκρέις.
Τι λες να έχει πάθει το πουλί του γιου μου;
Προσπαθώ να μην το σκέφτομαι.
Τι τραβάμε για να σας πείσουμε να πλύνετε κάνα πιάτο.
Θα χαρείς αν σου πω ότι ξέπλυνα και το κινητό μου.
Είναι στο 4%.
Να πάρω τον φορτιστή σου;
Ορίστε.
Θεέ μου.
Καθαρό το λες εσύ αυτό;
Έλεος.
Υποτιτλισμός: Δέσποινα Πασσαλή